#Bangkok N°331/T984/P11618+(9)

ไม่ได้เข้าพันโคมมานานแล้ว สมัยก่อนไป​ Central World บ่อยๆ​ แวะ​ทาน​ประจำ​ ตอนนี้เมนูเปลี่ยนไปเยอะมาก มีอาหารตะวันตกให้เลือกหลากหลาย พร้อมเมนูอาหารไทยแนวอาหารทะเลค่อนข้างเยอะ เหลือเมนูอาหารอีสานอยู่หน้านึง 

เราเพิ่งกลับจากทริป 2 เดือน​ ใน​North America  ก็โหยหาอาหารไทยสไตล์อีสานแซ่บๆ ก็ไม่ค่อยจะมีแล้ว แถมข้าวเหนียวก็มีแต่สีขาว ก็ผิดหวังนิดๆ 

อาหารที่สั่งมาลอง​ทาน​ คือ​

- ข้าวผัดปลาสลิด ข้าวคุณภาพดีผัดมาร่วนแต่จืดมาก ต้องอาศัยพริกน้ำปลาหมดถ้วย โชคดีที่พริกน้ำปลาที่นี่อร่อย ปลาสลิดทอดกรอบมีมาสองชิ้น รสจืด​ๆ​ ราดน้ำปลาพริกเข้าปายย 

- ลาบหมู​ อันนี้ทำมาอร่อยถูกใจค่ะ เผ็ด​น้อย​ เปรี้ยวนำอย่างที่ขอ หวานเค็มตามมากำลังดี 

- ข้าวผัดพริกแกงเขียวหวานเนื้อ จืดอีกแล้ววว เมนูเดียวกันนี้ร้านในโรงพยาบาลจุฬาฯ ยังอร่อยกว่าสะอีก ด้วยราคาที่ถูกกว่าเกินครึ่ง​ ปริมาณเท่ากัน ติดแอร์เหมือนๆกัน 

- เนื้อสันผัดพริกไทยดำ จานนี้เป็นตัวชูโรง อร่อยเด่นที่สุดในบรรดา เนื้อนุ่มคุณภาพดี​ ซอสเข้มข้นอร่อยหอมพริกไทยดำ เห็ดหอมแน่นฟู 

บริการตัวเอง​ค่ะ​ เก็บจานที่ทานหมดไปกองรวมไว้มุมโต๊ะให้  เติมน้ำเอง แต่มี++ นะคะ​ ปกติก็จะทิปเพิ่มให้ แต่บริการที่ได้ยังไม่ถือว่าคู่ควร 